CELEX: 32007R1401
Language: el
Date: 2007-11-28 00:00:00
Title: Κανονισμός (ΕΚ) αριθ. 1401/2007 της Επιτροπής, της 28ης Νοεμβρίου 2007 , περί αναστολής της απαγόρευσης της αλιείας πεσκαντρίτσας στις ζώνες ICES VIII c, IX και X καθώς και στα κοινοτικά ύδατα της CECAF 34.1.1 από σκάφη που φέρουν σημαία Πορτογαλίας

29.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 311/25
            
         
      ΚΑΝΟΝΙΣΜΌΣ (ΕΚ) αριθ. 1401/2007 ΤΗΣ ΕΠΙΤΡΟΠΉΣ
   
   της 28ης Νοεμβρίου 2007
   περί αναστολής της απαγόρευσης της αλιείας πεσκαντρίτσας στις ζώνες ICES VIII c, IX και X καθώς και στα κοινοτικά ύδατα της CECAF 34.1.1 από σκάφη που φέρουν σημαία Πορτογαλίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 26 παράγραφος 4,
   τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (2), και ιδίως το άρθρο 21 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 41/2007 του Συμβουλίου, της 21ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα όπου απαιτούνται περιορισμοί αλιευμάτων (3), καθορίζει ποσοστώσεις για το 2007.
            
         
               (2)
            
            
               Στις 23 Αυγούστου 2007 η Πορτογαλία γνωστοποίησε στην Επιτροπή, κατ’ εφαρμογή του άρθρου 21 παράγραφος 2 του κανονισμού (ΕΟΚ) αριθ. 2847/93, ότι θα ανέστελλε την αλιεία πεσκαντρίτσας στα ύδατα των ζωνών ICES VIII c, IX και X καθώς και στα κοινοτικά ύδατα της CECAF 34.1.1 από σκάφη που φέρουν τη σημαία της, από τις 27 Αυγούστου 2007.
            
         
               (3)
            
            
               Στις 3 Οκτωβρίου 2007 η Επιτροπή, κατ’ εφαρμογή του άρθρου 21 παράγραφος 3 του κανονισμού (ΕΟΚ) αριθ. 2847/93 και του άρθρου 26 παράγραφος 4 του κανονισμού (ΕΚ) αριθ. 2371/2002, εξέδωσε τον κανονισμό (ΕΚ) αριθ. 1160/2007 (4) για τη θέσπιση απαγόρευσης της αλιείας πεσκαντρίτσας στα ύδατα των ζωνών ICES VIII c, IX και X καθώς και στα κοινοτικά ύδατα της CECAF 34.1.1 από σκάφη που φέρουν σημαία Πορτογαλίας ή είναι νηολογημένα στη Πορτογαλία, με έναρξη εφαρμογής την ίδια ημερομηνία.
            
         
               (4)
            
            
               Σύμφωνα με τις πληροφορίες που έλαβε η Επιτροπή, από τις αρχές της Πορτογαλίας διατίθεται ακόμη ποσότητα πεσκαντρίτσας στο πλαίσιο της ποσόστωσης της Πορτογαλίας στις ζώνες ICES VIII c, IX και X καθώς και στα κοινοτικά ύδατα της CECAF 34.1.1. Συνεπώς πρέπει να επιτραπεί η αλιεία πεσκαντρίτσας στα εν λόγω ύδατα, από σκάφη που φέρουν σημαία Πορτογαλίας ή είναι νηολογημένα στη Πορτογαλία.
            
         
               (5)
            
            
               Η άδεια αυτή πρέπει να αρχίσει να ισχύει στις 8 Νοεμβρίου 2007, ώστε να δοθεί η δυνατότητα αλιείας της υπόψη ποσότητας πεσκαντρίτσας πριν από τα τέλη του τρέχοντος έτους.
            
         
               (6)
            
            
               Πρέπει επομένως να καταργηθεί ο κανονισμός (ΕΚ) αριθ. 1160/2007 της Επιτροπής, με έναρξη εφαρμογής την 8η Νοεμβρίου 2007,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατάργηση
   Ο κανονισμός (ΕΚ) αριθ. 1160/2007 καταργείται.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 8 Νοεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2007.
      
         
            Για την Επιτροπή
         
         Φωκίων ΦΩΤΙΆΔΗΣ
         
         
            Γενικός Διευθυντής Αλιείας και Ναυτιλιακών Υποθέσεων
         
      
   
   
      (1)  ΕΕ L 358 της 31.12.2002, σ. 59. Κανονισμός όπως τροποποιήθηκε με τον κανονισμό (ΕΚ) αριθ. 865/2007 (ΕΕ L 192 της 24.7.2007, σ. 1).
   
      (2)  ΕΕ L 261 της 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1967/2006 (ΕΕ L 409 της 30.12.2006, σ. 11)· διορθώθηκε στην EE L 36 της 8.2.2007, σ. 6.
   
      (3)  ΕΕ L 15 της 20.1.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 898/2007 της Επιτροπής (ΕΕ L 196 της 28.7.2007, σ. 22).
   
      (4)  EE L 258 της 4.10.2007, σ. 21.
   
      ΠΑΡΑΡΤΗΜΑ
      
                  Αριθ.
               
               
                  73 — Αναστολή απαγόρευσης
               
            
                  Κράτος μέλος
               
               
                  Πορτογαλία
               
            
                  Απόθεμα
               
               
                  ANF/8C3411
               
            
                  Είδος
               
               
                  Πεσκαντρίτσα (Lophidae)
               
            
                  Ζώνη
               
               
                  VIII c, IX και X, καθώς και κοινοτικά ύδατα της CECAF 34.1.1
               
            
                  Ημερομηνία
               
               
                  8.11.2007